Крвни мир/19
III ЧИН

I ПОЈАВА

Гај ... Густо дрвеће на све стране. Долазе I, II и III момче.

ПРВО: Нема га овђе.
ДРУГО: И ја видим, да га нема.
ТРЕЋЕ: А он је обично увијек у гају ...
ПРВО: Па шта ћемо?
ДРУГО: Да га зовнемо?
ПРВО (другоме): Па дела, викни га ти.
ДРУГО: Ја нећу. Ти си грлатији.
ПРВО: Ама сам данас промук'о ...
ТРЕЋЕ: А, бога вам, шта се ту гомбате два сата! Ако нећете ви, зовнућу га ја.
ДРУГО: Па зовни!
ТРЕЋЕ (виче): О-ој Бошко.
БОШКО (из даљега): О-ој.
ТРЕЋЕ: Дођи амо.
БОШКО (као и прије): Ето ме ...
ПРВО (оној двојици): Нећемо му саmо давати да много пије, јер какав је и нас ће побити.
ДРУГО: Мени никако није драго што сам ш њиме у друштву ... Мени баш нијесу драге кавгаџије ...
ТРЕЋЕ (удара га по рамену): Та ти си свакако женскоња! Ти се бојиш сам од себе.

Крвни мир